**SLOVENŠČINA, 6. razred (Grahovo), 1. teden**

1. Najprej v delovnem zvezku (2. del) do konca reši poglavje o nedoločniku in namenilniku (do strani 26).

2. Reši naslednje vaje.

**1. Vstavi glagol moči *(npr. ne morem, nisem mogel …)* oz. morati!**

Kupiti sem \_\_\_\_\_\_\_\_\_\_\_ novo nalivno pero. Jure je \_\_\_\_\_\_\_\_\_\_\_ kupiti nove hlače, saj so se mu stare raztrgale. Starši me niso mogli odpeljati k teti, saj so \_\_\_\_\_\_\_\_\_\_\_ biti v službi. Ves dan se pa res ne \_\_\_\_\_\_\_\_\_\_\_ učiti. \_\_\_\_\_\_\_\_\_\_\_ bi napisati spis, vendar zaradi bolezni tega nisem \_\_\_\_\_\_\_\_\_\_\_ storiti. Ob osmih \_\_\_\_\_\_\_\_\_\_ biti tukaj. V šoli \_\_\_\_\_\_\_\_\_\_\_ biti red. \_\_\_\_\_\_\_\_\_\_\_ bi oditi ob sedmih, toda nisem \_\_\_\_\_\_\_\_\_\_\_. \_\_\_\_\_\_\_\_\_\_\_ že, samo nočeš. Komu \_\_\_\_\_\_\_\_\_\_\_ oddati pismo? Babica je bolna, zato \_\_\_\_\_\_\_\_\_\_ veliko počivati. Jutri \_\_\_\_\_\_\_\_\_\_\_ zgodaj vstati. Ponoči nisem \_\_\_\_\_\_\_\_\_\_\_ spati, ker \_\_\_\_\_\_\_\_\_\_\_ danes k zdravniku. Jaka je moral očetu pomagati pri zidanju, Zala pa tega ni \_\_\_\_\_\_\_\_\_\_\_ početi, ker je prešibka. Drl se je, kolikor je \_\_\_\_\_\_\_\_\_. Mojca ni \_\_\_\_\_\_\_\_\_ napisati naloge, ker ni imela delovnega zvezka. Vsako jutro \_\_\_\_\_\_\_\_\_\_\_ vstati ob sedmih. Manci bom \_\_\_\_\_\_\_\_\_\_\_ pomagati, ker sem ji obljubila. Nisem se mu \_\_\_\_\_\_\_\_\_\_\_ upirati, ker je močnejši. Starše \_\_\_\_\_\_\_\_\_\_\_ ubogati. Kdo \_\_\_\_\_\_\_\_\_\_\_ splezati na drevo? Nina je tekla tako hitro, da je niso \_\_\_\_\_\_\_\_\_\_\_ ujeti.

**2. Popravi napačno rabo glagolov *moči/morati*!**

Če dobim virozo, bom mogel ležati. Tinka bi mogla pomagati mami, pa ni hotela. Sosedovi niso morali plačevati stroškov za stanovanje. Zarja ni morala pisati kontrolne naloge, ker je bila bolna. Danes morem biti pridna, sicer na bomo šli na izlet. V nedeljo bom mogla iti na obisk k stricu. Mogla bom biti prav dobra, sicer se ne bom mogla vpisati na to šolo. Včasih sem veliko delala, zdaj pa ne moram več.

**3. Izberi pravilno glagolsko obliko.**

Učenci bodo šli popoldne gledat/gledati košarkarsko tekmo. Ko pridem iz šole moram naredit/narediti domačo nalogo. Filip je takoj začel brat/brati knjigo. Po pouku si bodo šli ogledat/ogledati zanimivo razstavo. Nisem ji mogla zaupat/zaupati skrivnosti.

Odšla sem pomagat/pomagati ostareli sosedi. Andraž je želel popravit/popraviti oceno. Ob petih morajo obiskovalci zapustit/zapustiti bolnišnico. Greš pomagat/pomagati očetu? En teden še ne smem plavat/plavati. Najprej moraš prebrat/prebrati navodila. Otroci so se šli lovit/loviti. Odpeljal sem se pogledati/pogledat, kaj dela babica.

**4. Iz sedanjikov *(npr. pišem–pisati)* napravi nedoločnike in jih uporabi v povedih.**

stopimo, sva se igrali, posipam, rečem, strižem, svetim, spim, pečem, slečem, se zruši, pojem, postrežem

**5. a) Iz spodnjih povedi izpiši glagole *(11 jih je)* in jim določi osebo, število in časovno obliko.**

**b) Iz spodnjih povedi izpiši samostalnike *(16 jih je)* in jim določi spol, število in sklon.**

Mojca bo z veseljem sodelovala na vseh prireditvah. Če bo lepo vreme, bom v tem času veliko na svežem zraku. Včeraj sva z mamo nakupovali v Ljubljani, jutri pa greva na smučanje v Kranjsko Goro. Tudi mi bomo sodelovali na tem tekmovanju. Ali ste tudi vi dobili toliko domače naloge? Maja in Mira sta se letos udeležili prav vseh tekmovanj. Kadar dežuje, najraje sedim v sobi in berem knjige.

**5. Zanikaj glagole v spodnjih povedih. Zanikane povedi zapiši v zvezek.**

Tina bere zanimivo knjigo. Matevž bo jutri predaval na srečanju matematikov. Hočem se srečati s svojo prijateljico iz oddaljenega kraja. Kupila sem si nove hlače. Matej zna našteti vse sklone.

**6. Spodnje povedi zapiši v vseh glagolskih časih (v sedanjiku, pretekliku in prihodnjiku).**

Primer: Prijateljici (sodelovati) na prireditvi. Prijateljici sta sodelovali na prireditvi. Prijateljici sodelujeta na prireditvi. Prijateljici bosta sodelovali na prireditvi.

Deklici (pisati) domačo nalogo. Nina in Tina (živeti) v Cerknici. Sošolki (odseliti se) v tujino. Stari gospe (pogovarjati se) pred trgovino.

**7. Spregaj glagole TEKMOVATI, SADITI, SEJATI, PLUTI. Izberi si enega izmed glagolov in ga spregaj še v pretekliku *(npr. sem tekmoval, si tekmoval …)* in prihodnjiku *(npr. bom tekmoval, boš tekmoval …)*.**